SET ปิดบวก 6 จุด รับแรงเก็งกำไรงบ “บจ.” ไตรมาส 2
SET ปิดบวก 6 จุด นักลงทุนเข้าเก็งผลประกอบการไตรมาส 2 พรุ่งนี้คาดตลาดฯ แกว่งไซด์เวย์ ให้แนวรับ 1,525-1,530 จุด และ แนวต้าน 1,550-1,555 จุด
SET ปิดบวก 6 จุด นักลงทุนเข้าเก็งผลประกอบการไตรมาส 2 พรุ่งนี้คาดตลาดฯ แกว่งไซด์เวย์ ให้แนวรับ 1,525-1,530 จุด และ แนวต้าน 1,550-1,555 จุด
20 ก.ค. 2565

โดยนักวิเคราะห์ กล่าวว่า ดัชนีตลาดหุ้นไทยวันนี้ปรับตัวสูงขึ้นตามตลาดหุ้นอื่นในภูมิภาค ซึ่งเป็นทิศทางเดียวกับตลาดหุ้นสหรัฐ หลังจากราคาหุ้นปรับลงมาในระดับที่น่าสนใจ และแรงเก็งกำไรผลประกอบการไตรมาส 2/65 ของบริษัทจดทะเบียนที่กำลังจะทยอยออกมา
อย่างไรก็ตามภาคบ่ายดัชนีลดช่วงบวกลง เนื่องจากวันพรุ่งนี้ (21 ก.ค.) จะมีการประชุมธนาคารกลางยุโรป (ECB) คาดปรับขึ้นดอกเบี้ย 0.25% หรือ 0.50% โดยขณะนี้ตลาดคาดการณ์ว่าน่าจะปรับขึ้น 0.50% รวมถึงการออกมาตรการช่วยเหลือทางการเงินแก่กลุ่มประเทศที่มีหนี้ระดับสูงในตลาดพันธบัตรด้วย ในขณะเดียวกันยังคงต้องติดตามการอภิปรายไม่ไว้วางใจรัฐบาลของไทยด้วย
ด้านปัจจัยอื่นๆ ที่นักลงทุนยังคงติดตามอย่างต่อเนื่องคือ ตัวเลขเศรษฐกิจของสหรัฐที่จะออกมาในวันที่ 28 ก.ค. และการปรับขึ้นดอกเบี้ยของธนาคารกลางสหรัฐ (เฟด) ในวันที่ 27 ก.ค.
สำหรับแนวโน้มวันพรุ่งนี้ นักวิเคราะห์ คาดว่าดัชนีจะเคลื่อนไหวไซด์เวย์ออกด้านข้าง แนะติดตามผลประกอบการของกลุ่มแบงก์ที่จะทยอยออกมาในสัปดาห์นี้ พร้อมให้แนวรับ 1,525-1,530 จุด และ แนวต้าน 1,550-1,555 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SCB มูลค่าการซื้อขาย 3,098.88 ล้านบาท ปิดที่ 90.75 บาท ลดลง 0.50 บาท
CPALL มูลค่าการซื้อขาย 2,492.51 ล้านบาท ปิดที่ 60.25 บาท ลดลง 0.75 บาท
PTT มูลค่าการซื้อขาย 2,147.90 ล้านบาท ปิดที่ 34.25 บาท ไม่มีการเปลี่ยนแปลง
DELTA มูลค่าการซื้อขาย 2,084.38 ล้านบาท ปิดที่ 364.00 บาท เพิ่มขึ้น 24.00 บาท
AOT มูลค่าการซื้อขาย 1,845.60 ล้านบาท ปิดที่ 70.00 บาท เพิ่มขึ้น 0.50 บาท